CELEX: 32019D0712(01)
Language: ro
Date: 2019-07-01 00:00:00
Title: Decizia Biroului Parlamentului European din 1 iulie 2019 de modificare a Normelor de aplicare a Statutului deputaților în Parlamentul European

12.7.2019   
               
               
                  RO
               
               
                  Jurnalul Oficial al Uniunii Europene
               
               
                  C 235/3
               
            
         DECIZIA BIROULUI PARLAMENTULUI EUROPEAN
         din 1 iulie 2019
         de modificare a Normelor de aplicare a Statutului deputaților în Parlamentul European
         (2019/C 235/03)
         BIROUL PARLAMENTULUI EUROPEAN,
         având în vedere Tratatul privind funcționarea Uniunii Europene, în special articolul 223 alineatul (2),
         având în vedere Statutul deputaților în Parlamentul European (1),
         având în vedere articolul 25 din Regulamentul de procedură al Parlamentului European,
         întrucât:
         
                     (1)
                  
                  
                     La reuniunea sa din 10 decembrie 2018, Biroul a adoptat noi norme privind stagiarii deputaților (2), introducând posibilitatea de a permite grupărilor de deputați să angajeze stagiari și extinzând gestionarea de către un agent de plată la contractele de stagiu încheiate de deputați cu stagiarii care își îndeplinesc funcțiile în statul membru în care au fost aleși. Normele respective vor intra în vigoare la 2 iulie 2019.
                  
               
                     (2)
                  
                  
                     În mai 2019, chestorii au aprobat un nou sistem electronic care permite automatizarea rambursărilor pentru biletele de avion ale deputaților (3), sistem care va raționaliza, va îmbunătăți și va accelera gestionarea cererilor deputaților,
                  
               
                     (3)
                  
                  
                     Normele de aplicare a Statutului deputaților în Parlamentul European (4) (denumite în continuare „normele de aplicare”) trebuie adaptate în consecință,
                  
               ADOPTĂ PREZENTA DECIZIE:
         
            Articolul 1
            Normele de aplicare se modifică după cum urmează:
            
                        1.
                     
                     
                        Articolul 13 se modifică după cum urmează:
                        
                                    (a)
                                 
                                 
                                    La alineatul (1), litera (a) se modifică înlocuiește cu următorul text:
                                    
                                                „(a)
                                             
                                             
                                                în caz de deplasare cu avionul: biletele purtând numele deputatului și toate cărțile de îmbarcare sau dovada electronică a utilizării acestor bilete;”;
                                             
                                          
                              
                                    (b)
                                 
                                 
                                    alineatul (4) se înlocuiește cu următorul text:
                                    
                                       „(4)   Deputații care cumpără biletele de călătorie prin intermediul agenției de voiaj a Parlamentului pot solicita serviciului competent, pe propria răspundere și după semnarea confirmării de primire, rambursarea biletelor direct agenției de voiaj. În astfel de cazuri, serviciul competent poate obține documentele justificative enumerate la alineatul (1) din sistemul de rezervări al agenției de voiaj.”
                                    
                                 
                              
                  
                        2.
                     
                     
                        La articolul 34 alineatul (2), primul paragraf se înlocuiește cu următorul text:
                        
                           „(2)   Mai mulți deputați pot constitui o grupare, prin acord scris, pentru a angaja sau a utiliza împreună serviciile unuia sau mai multor asistenți, în sensul definiției de la alineatul (1), sau ale unuia sau mai multor stagiari. În acest caz, deputații respectivi desemnează dintre ei deputatul sau deputații autorizați să semneze contractele sau să depună cererile de recrutare în numele grupării.”
                        
                     
                  
                        3.
                     
                     
                        La articolul 35, alineatul (1) se înlocuiește cu următorul text:
                        
                           „(1)   Toate contractele de muncă și de prestări de servicii, precum și toate contractele de stagiu ale stagiarilor care își îndeplinesc funcțiile în statul membru în care a fost ales deputatul, încheiate între un deputat sau un grup de deputați sunt gestionate în mod obligatoriu de un agent de plată stabilit într-un stat membru.”
                        
                     
                  
                        4.
                     
                     
                        Articolul 36 se modifică după cum urmează:
                        
                                    (a)
                                 
                                 
                                    alineatul (5) se înlocuiește cu următorul text:
                                    
                                       „(5)   La cererea deputatului, Parlamentul plătește direct, în mod excepțional și în numele deputatului, salariile nete ale asistenților cu care deputatul a încheiat un contract de muncă. Agentul de plată comunică fără întârziere serviciului competent sumele care trebuie plătite cu titlul de contribuții de asigurări sociale și impozite și întocmește fișele de plată.”;
                                    
                                 
                              
                                    (b)
                                 
                                 
                                    alineatul (5a) se elimină.
                                 
                              
                  
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            (1)  Decizia 2005/684/CE, Euratom a Parlamentului European din 28 septembrie 2005 de adoptare a Statutului deputaților în Parlamentul European (JO L 262, 7.10.2005, p. 1).
         
            (2)  Decizia Biroului Parlamentului European din 10 decembrie 2018 privind stagiarii deputaților.
         
            (3)  Comunicarea chestorilor nr. 19/2019 din 13 mai 2019.
         
            (4)  Decizia Biroului Parlamentului European din 19 mai și 9 iulie 2008 privind normele de aplicare a Statutului deputaților în Parlamentul European (JO C 159, 13.7.2009, p. 1).